**ตัวอย่างโครงการพี่เลี้ยง ปี งบประมาณ 2559**

**ชื่อโครงการ** โครงการพัฒนาคุณภาพการศึกษาและการพัฒนาท้องถิ่นโดยมีมหาวิทยาลัย

เทคโนโลยีราชมงคลพระนครเป็นพี่เลี้ยง

**งบประมาณ** งบประมาณรายจ่ายประจำปี พ.ศ. ๒๕๕๙ ของเครือข่ายอุดมศึกษา

ภาคกลางตอนล่าง

**ลักษณะของโครงการ** ให้ความรู้ภาษาอังกฤษ และจัดกิจกรรมพัฒนาทักษะภาษาอังกฤษ

“การสร้างประโยคภาษาอังกฤษจากบัตรคำ”

**ผู้รับผิดชอบโครงการ** นางณิชกมล ยมนา หัวหน้างานส่งเสริมและพัฒนาวิชาการ

**หัวหน้าโครงการ** นางณิชกมล ยมนา หัวหน้างานส่งเสริมและพัฒนาวิชาการ

**กลุ่มเป้าหมาย** (ผู้เข้าร่วมโครงการฯ)

- นักเรียนโรงเรียนตำรวจตระเวนชายแดนบ้านแม่น้ำน้อย ตำบลไทรโยค

อำเภอไทรโยค จังหวัดกาญจนบุรี จำนวน ๓๐ คน

- คณะกรรมการ จำนวน ๙ คน

**วัน/ เดือน/ ปี ในการดำเนินโครงการ**

- ระยะที่ ๑ โครงการให้ความรู้ วันที่ ๒๔ มิถุนายน ๒๕๕๙

- ระยะที่ ๒ ติดตามและประเมินผล วันที่ ๓๐ สิงหาคม ๒๕๕๙

**สถานที่ดำเนินโครงการ** โรงเรียนตำรวจตระเวนชายแดนบ้านแม่น้ำน้อย ตำบลไทรโยค อำเภอไทรโยค

จังหวัดกาญจนบุรี

**หลักการและเหตุผล**

สืบเนื่องจากการประชุมเครือข่ายอุดมศึกษาภาคกลางตอนล่าง เมื่อวันที่ ๗ มกราคม ๒๕๕๙

ณ มหาวิทยาลัยเทคโนโลยีพระจอมเกล้าธนบุรี นายธนิตสรณ์ จิระพรชัย รองอธิการบดีฝ่ายแผนและสารสนเทศ ประธานที่ประชุม ชี้แจงให้ทราบว่าโครงการเครือข่ายเพื่อพัฒนาการศึกษา เป็นนโยบายของรัฐมนตรีว่าการกระทรวงศึกษาธิการกำหนดให้สถาบันอุดมศึกษาเป็นพี่เลี้ยงโรงเรียนในเขตพื้นที่รับผิดชอบ โดยปีแรกให้ ๑ สถาบันดูแล ๑ โรงเรียน ปีที่สองเพิ่มเป็นสามโรงเรียน และปีที่สามเพิ่มเป็นเก้าโรงเรียน ขอบเขตการดูแลเป็นการช่วยเหลือเพื่อพัฒนาคุณภาพการศึกษา เป็นกิจกรรมทางวิชาการ และกิจกรรมเสริมการเรียนรู้ (ลดเวลาเรียน เพิ่มเวลารู้) อีกทั้งประธานคณะกรรมการอุดมศึกษาได้มีนโยบายเพิ่มเติมให้กิจกรรมโครงการดังกล่าวเป็นหนึ่งในภารกิจของอุดมศึกษา จะทำให้การดำเนินงานต่อเนื่องและยั่งยืน และมติที่ประชุมให้สมาชิกเครือข่ายคัดเลือกโรงเรียนเป้าหมาย ซึ่งมหาวิทยาลัยเทคโนโลยีราชมงคลพระนคร รับเป็นพี่เลี้ยง  
ในปีแรก คือ โรงเรียนตำรวจตระเวนชายแดนบ้านแม่น้ำน้อย ตำบลไทรโยค อำเภอไทรโยค จังหวัดกาญจนบุรี

มหาวิทยาลัยเทคโนโลยีราชมงคลพระนคร เป็นสถาบันการศึกษา โดยมีวัตถุประสงค์ให้การศึกษาส่งเสริมวิชาการและวิชาชีพชั้นสูงที่เน้นการปฏิบัติ ทำการสอน ทำการวิจัย ผลิตครูวิชาชีพ ให้บริการทางวิชาการในด้านวิทยาศาสตร์และเทคโนโลยีแก่สังคม ทำนุบำรุงศิลปะและวัฒนธรรม และอนุรักษ์สิ่งแวดล้อม   
ได้เล็งเห็นถึงบทบาทสำคัญในการเข้าไปมีส่วนร่วมส่งเสริมการเรียนการสอนให้กับโรงเรียนระดับการศึกษา  
ขั้นพื้นฐาน จึงจัดทำโครงการพัฒนาคุณภาพการศึกษาและการพัฒนาท้องถิ่นโดยมีมหาวิทยาลัยเทคโนโลยี  
ราชมงคลพระนครเป็นพี่เลี้ยง เพื่อพัฒนาการศึกษาขั้นพื้นฐาน โดยการนำบุคลากรของมหาวิทยาลัยที่มีคุณภาพด้านการสอนมาให้ความรู้ภาษาอังกฤษ และจัดกิจกรรมพัฒนาทักษะภาษาอังกฤษ “การสร้างประโยคภาษาอังกฤษจากบัตรคำ”

**วัตถุประสงค์**

๑. เพื่อให้นักเรียนได้รับความรู้ ความเข้าใจเกี่ยวกับบัตรคำ หน้าที่ของคำ

๒. เพื่อให้นักเรียนได้รับความรู้ ความเข้าใจการสร้างประโยคภาษาอังกฤษจากบัตรคำ

**ขั้นตอนหรือวิธีการดำเนินงานโครงการ**

๑. จัดทำร่างและรายละเอียดโครงการฯ

๒. นำเสนอผู้บริหารเพื่อขอความเห็นชอบในหลักการเบื้องต้น

๓. ปรับรายละเอียดโครงการตามความเห็นชอบของผู้บริหาร

๔. ขออนุมัติโครงการ

๕. ประสานแผน วิทยากรและทรัพยากรดำเนินงาน

๖. ดำเนินโครงการ

๗. ติดตามและประเมินผลการนำความรู้ไปใช้ประโยชน์

๘. รายงานผลการดำเนินโครงการ

๙. รายงานการประเมินผลโครงการฉบับสมบูรณ์

**สรุปงบประมาณ/ค่าใช้จ่าย**

ระยะที่ ๑ โครงการให้ความรู้

- ค่าใช้สอย ๑๖,๕๑๐ บาท

- ค่าวัสดุ ๙,๐๐๐ บาท

ระยะที่ ๒ ติดตามและประเมินผล

- ค่าใช้สอย ๔,๕๐๐ บาท

**รวมค่าใช้จ่าย ๓๐,๐๑๐ บาท (สามหมื่นสิบบาทถ้วน)**

**วิธีการประเมินผล**

๑. สังเกตจากความสนใจของผู้เข้าร่วมโครงการตลอดระยะเวลาการอบรม

๒. ประเมินผลจากฝึกปฏิบัติของผู้เข้าร่วมโครงการ และการมีส่วนร่วมในกิจกรรม

**ผลที่คาดว่าจะได้รับ**

นักเรียนมีความรู้ ความเข้าใจเกี่ยวกับบัตรคำ หน้าที่ของคำ และสามารถสร้างประโยค

ภาษาอังกฤษจากบัตรคำได้

**สรุปการประเมินผลการดำเนินงาน**

**โครงการพัฒนาคุณภาพการศึกษาและการพัฒนาท้องถิ่น**

**โดยมีมหาวิทยาลัยเทคโนโลยีราชมงคลพระนครเป็นพี่เลี้ยง**

**ระยะที่ ๑ โครงการให้ความรู้ วันที่ ๒๔ มิถุนายน ๒๕๕๙**

**ณ โรงเรียนตำรวจตระเวนชายแดนบ้านแม่น้ำน้อย ตำบลไทรโยค จังหวัดกาญจนบุรี**

นักเรียนเข้าร่วมโครงการ ตั้งแต่ชั้นประถมศึกษาปีที่ ๑ – ๖ จำนวน ๓๐ คน โดยมีอาจารย์ธิดารัตน์ นาคเกี้ยว รองผู้อำนวยการสำนักส่งเสริมวิชาการและงานทะเบียน และครูของโรงเรียน   
เป็นวิทยากรให้ความรู้ด้านภาษาอังกฤษ โดยการดำเนินกิจกรรมพัฒนาทักษะภาษาอังกฤษ ดังนี้

๑. สะกดคำ อ่านออกเสียงคำศัพท์ภาษาอังกฤษจากบัตรคำ

๒. แปลความหมายคำศัพท์

๓. แบ่งกลุ่มนักเรียนแข่งขันเลือกบัตรคำตามที่ครูกำหนด

๔. ร้องเพลงภาษาอังกฤษ (เพลงสำหรับเด็ก)

นักเรียนมีความตั้งใจทำกิจกรรม สนุกกับการทำกิจกรรม

**ระยะที่ ๒ ติดตามและประเมินผล วันที่ ๓๐ สิงหาคม ๒๕๕๙**

นักเรียนเข้าร่วมทดสอบ ตั้งแต่ชั้นประถมศึกษาปีที่ ๑ – ๖ จำนวน ๓๐ คน โดยมีค่าเฉลี่ย ๑๑.๘ คะแนน จากคะแนนเต็ม ๒๐ คะแนน นักเรียนชั้นประถมศึกษาปีที่ ๑ – ๓ มีคะแนนต่ำกว่าคะแนนเฉลี่ย สำหรับนักเรียนชั้นประถมศึกษาปีที่ ๔ – ๖ มีคะแนนใกล้เคียงและสูงกว่าคะแนนเฉลี่ย (คะแนนต่ำสุด ๕ คะแนน คะแนนสูงสุด ๒๐ คะแนน)

**ปัญหาและอุปสรรค**

๑. พื้นฐานความรู้ภาษาอังกฤษของนักเรียนต่างกันมาก

๒. ระยะทางของโรงเรียนอยู่ห่างจากมหาวิทยาลัยมาก

**ข้อเสนอแนะ**

ควรให้ความรู้ด้านการสอนภาษาอังกฤษกับครู เพื่อให้นำไปใช้สอนนักเรียน